钦定古今图书集成/明伦汇编/闺媛典/第018卷 > 望远行 前人
## 钦定古今图书集成/明伦汇编/闺媛典/第018卷 > 望远行 前人

绣帏睡起残妆浅，无绪匀红铺翠。藻井凝尘，金阶铺
藓，寂寞凤楼十二。风絮纷纷，烟芜冉冉，永日画阑，沈
吟独倚。望远行，南陌春残悄归骑。凝睇，消遣离愁
无计。但暗掷金钗，买对好景。空饮香醪，争奈转添珠
泪。待伊游冶归来，故故解放，翠羽轻裙重系。见纤腰、
图信人憔悴。